ai4bharat/Pralekha huggingface dataset:
ஜவுளித்துறை அமைச்சகம்
இந்தியப் பட்டுத்தொழில்
இந்தியப் பட்டுத்தொழில் மூலம் நடப்பாண்டில் கடந்த டிசம்பர் மாதம் வரை 211 மில்லியன் டாலர் அளவுக்கு அந்நிய செலாவணி ஈட்டப்பட்டுள்ளது என ஜவுளித்துறை இணை அமைச்சர் திருமதி தர்ஷனா, ஜர்தோஷ் கூறியுள்ளார்.
மக்களவையில் எழுத்து மூலம் அளித்த பதிலில் இதனைத் தெரிவித்துள்ள அவர், பட்டு ஏற்றுமதி மூலம் அந்நியச் செலாவணி ஈட்டப்பட்டுள்ளது என்று தெரிவித்துள்ளார். 2018-19-ஆம் ஆண்டில் 291 மில்லியன் டாலரும், 2019-20 ஆம்ஆண்டில் 247 மில்லியன் டாலரும். 2020-21-ல் 198 மில்லியன் டாலரும் அந்நியச் செலாவணி ஈட்டப்பட்டது என அவர் கூறினார்.
கச்சாப்பட்டு உற்பத்தியில் நடப்பாண்டில் 39,500 மெட்ரிக் டன் என இலக்கு நிர்ணயிக்கப்பட்டுள்ளது. கடந்த ஆண்டு டிசம்பர் மாதம் வரை 26,587 மெட்ரிக் டன் கச்சாப் பட்டு உற்பத்தி செய்யப்பட்டுள்ளது.
----
(Visitor Counter : 140
அறிவியல் மற்றும் தொழில்நுட்பத்துறை
அதிக கவனம் செலுத்தப்பட வேண்டிய ஐந்து துறைகளில் நாற்பத்தொன்பது கண்டுபிடிப்புகளுக்கு மில்லெனியம் அலையன்ஸ் ஆறாவது சுற்று கோவிட்- 19 புதுமைச் சவால் விருதுகள்
இந்தியாவில் அதிக கவனம் செலுத்தப்பட வேண்டிய ஐந்து துறைகளில் நாற்பத்தொன்பது கண்டுபிடிப்புகளுக்கு, மில்லெனியம் அலையன்ஸ் ஆறாவது சுற்று, கோவிட்-19 புதுமைச் சவால் விருதுகள் வழங்கப்பட்டுள்ளன என்பது புதிய கண்டுபிடிப்புகளுக்கான சூழலை மேலும் அதிக அளவில் உருவாக்க வேண்டியதன் அவசியத்தை வலியுறுத்துகிறது.
புதிய கண்டுபிடிப்புகளுக்கான சுற்றுச்சூழலை மேலும் அதிக அளவில் அதிகரிப்பதற்காக புதிய திட்டம் ஒன்றை மத்திய அறிவியல் தொழில்நுட்பத்துறை விரைவில் தொடங்கும் என்று மத்திய அறிவியல் தொழில்நுட்ப துறைச் செயலர் பேராசிரியர் அசுதோஷ் சர்மா கூறியுள்ளார். புதிய கண்டுபிடிப்புகளை மேற்கொள்வதற்காக புதிதாகத் துவங்கப்படும் நிறுவனங்களுக்கு அதிக நெட்வொர்க்கிங், ஆதரவு, மூலதனம், மாதிரிகளை உருவாக்குவதற்கான வசதி, ஆகியவை மிக முக்கியம் என்றும், இந்த அனைத்து வசதிகளும் வளர்த்தெடுப்பவர்களின் எல்லைக்கு வெளியே கிடைக்கச் செய்ய முடியும் என்றும் அவர் கூறினார்.
மத்திய அறிவியல் தொழில்நுட்பத்துறை தற்போது 150 தொழில்நுட்ப வர்த்தக இன்குபேட்டர்களுக்கு ஆதரவளித்து வருகிறது என்றும், இவற்றின் கீழ் நாட்டின் பல்வேறு இடங்களிலும் 4 ஆயிரத்துக்கும் அதிகமான புதிய கண்டுபிடிப்புகளுக்கான புதிய தொழில்நுட்ப நிறுவனங்கள் உள்ளன என்றும், பல ஒளிமயமான எண்ணங்களை இவை கொண்டு வந்துள்ளன என்றும், இவற்றின் எண்ணிக்கையை அதிகரிக்க மத்திய அறிவியல் தொழில்நுட்பத்துறை திட்டமிட்டுள்ளது என்றும் பேராசிரியர் சர்மா கூறினார். மில்லெனியம் அலையன்ஸ் அமைப்பும் சர்வதேச வளர்ச்சிக்கான ஐக்கியநாடுகளின் முகமை , இந்திய தொழில், வர்த்தக சபை கூட்டமைப்பு , பன்னாட்டு வளர்ச்சித்துறை  போன்ற அமைப்புகளும், இந்த முயற்சியில் இணைந்து செயல்பட்டு வருகின்றன என்றும் அவர் கூறினார்.
18 ஆகஸ்ட் 2020 அன்று மெய்நிகர் நிகழ்ச்சியாக நடைபெற்ற விருது வழங்கும் விழாவில் கல்வி, சுகாதாரம், தூய எரிசக்தி, நீர், தூய்மைப் பணி, வேளாண்மை ஆகிய அதிக அளவில் கவனம் செலுத்தப்பட வேண்டிய ஐந்து துறைகளில் 49 புதிய கண்டுபிடிப்புகளுக்கு மொத்தம் 26 கோடி ரூபாய் அளவிற்கான விருதுகள் வழங்கப்பட்டன. நேபாளம், ருவாண்டா, பங்களாதேஷ், கென்யா போன்ற தெற்காசிய, ஆப்பிரிக்க நாடுகளில் பரிசோதனை அடிப்படையில் மேற்கொள்ளப்படும் உலக அளவிலான கவனத்தை அளிக்கும் இடங்களுக்கும் விருதுகள் வழங்கப்பட்டன. கோவிட்-19 புதுமைச் சவால் பிரிவில் 16 பேருக்கு புதிய கண்டுபிடிப்புகளுக்கான விருதுகள் வழங்கப்பட்டன. எஃப்ஐசிசிஐ, இந்தத் திட்டத்தில் இணைந்துள்ள இதர அமைப்புகள், குறிப்பிட்ட துறைகளின் நிபுணர்கள் ஆகியோரால் விருதுக்குரியவர்கள் தேர்ந்தெடுக்கப்பட்டனர்
பிரதமர் அலுவலகம்
தென்னாப்பிரிக்க அதிபருடன் பிரதமர் சந்திப்பு
பிரதமர் திரு. நரேந்திர மோடி 23 ஆகஸ்ட் 2023 அன்று ஜொகன்னஸ்பர்கில் 15 வது பிரிக்ஸ் உச்சி மாநாட்டின் போது தென்னாப்பிரிக்க அதிபர் திரு சிரில் ராமபோசாவை சந்தித்தார்.
இரு நாடுகளுக்கும் இடையிலான இருதரப்பு உறவுகளில் ஏற்பட்டுள்ள முன்னேற்றம் குறித்து ஆய்வு செய்த இரு தலைவர்களும், பாதுகாப்பு, வேளாண்மை, வர்த்தகம் மற்றும் முதலீடு, சுகாதாரம், பாதுகாப்பு மற்றும் மக்களுக்கு இடையிலான உறவுகள் உள்ளிட்ட பல்வேறு துறைகளில் அடைந்துள்ள முன்னேற்றம் குறித்து திருப்தி தெரிவித்தனர்.
பலதரப்பு அமைப்புகளில் தொடர்ச்சியான ஒருங்கிணைப்பு மற்றும் பரஸ்பர நலன்களின் பிராந்திய மற்றும் பலதரப்பு பிரச்சனைகள் குறித்தும் இரு தரப்பினரும் கருத்துக்களை பரிமாறிக் கொண்டனர். இந்தியாவின் ஜி 20 தலைமைப் பதவிக்கு முழு ஆதரவைத் தெரிவித்த அதிபர் திரு ராமபோசா, ஆப்பிரிக்க ஒன்றியத்திற்கு ஜி -20 இன் முழு உறுப்பினர் உரிமையை வழங்குவதற்கான இந்தியாவின் முன்முயற்சியைப் பாராட்டினார். ஜி-20 மாநாட்டில் கலந்து கொள்வதற்காக புதுதில்லிக்கு வருகை தர ஆவலாக இருப்பதாக அவர் தெரிவித்தார்.
பிரிக்ஸ் மாநாட்டை வெற்றிகரமாக நடத்தியதற்காக அதிபர் திரு ராமபோசாவுக்கு பிரதமர் வாழ்த்து தெரிவித்தார். பரஸ்பர வசதியான நாளில் தென்னாப்பிரிக்காவுக்கு அரசு முறைப் பயணம் மேற்கொள்ளுமாறு அதிபர் ராமபோசா விடுத்த அழைப்பை பிரதமர் ஏற்றுக்கொண்டார்.
கலாசாரத்துறை அமைச்சகம்
ஸ்ரீநகரில் ‘‘1947 அக்டோபர் 22 நினைவுகள்’’ குறித்த 2 நாள் கருத்தரங்கு மற்றும் கண்காட்சி நாளை தொடக்கம்
‘‘எங்களிடம் இருந்து 150 அடி தொலைவில் எதிரிகள் உள்ளனர். நாங்கள் அதிகளவில் இருக்கிறோம். எங்கள் மீது கடும் தாக்குதல் நடத்தப்படுகிறது. நான் ஒரு அங்குலம் கூட பின்வாங்க மாட்டேன், கடைசி வீரரும் கடைசி தோட்டாவும் இருக்கும் வரை போராடுவேன்’’
- மேஜர் சோம்நாத் சர்மா 
‘‘1947 அக்டோபர் 22ம் தேதி நினைவுகள்’’ குறித்த தேசிய கருத்தரங்கு மற்றும் கண்காட்சியை காஷ்மீரின் ஸ்ரீநகரில் உள்ள செர்-இ காஷ்மீர் சர்வதேச கருத்தரங்க மையத்தில் தேசிய அருங்காட்சியக நிறுவனம் நடத்துகிறது. இந்த தேசிய கருத்தரங்கு அக்டோபர் 22 மற்றும் 23ம் தேதி நடக்கிறது. ஜம்மு காஷ்மீர் துணைநிலை ஆளுநர் திரு மனோஜ் சின்ஹா இந்நிகழ்ச்சிக்கு தலைமை தாங்குகிறார். மத்திய கலாச்சார மற்றும் சுற்றுலாத்துறை அமைச்சர் திரு பிரகலத் சிங் படேல், காணொலி காட்சி மூலம் கலந்து கொள்கிறார்.
இந்திய வரலாற்றில், 1947 அக்டோபர் 22ம் தேதி, துரோகத்தின் சான்றுகள் மற்றும் வீர பாரம்பரியம் என குறிப்பிடப்படுகிறது. 1947ம் ஆண்டு இந்தியா சுதந்திரம் பெற்ற பின்பு, காஷ்மீர் இந்தியாவுடன் இணைவதை பாகிஸ்தான் விரும்பவில்லை. இதனால் 1947ம் ஆண்டு அக்டோபர் 22ம் தேதி, பாகிஸ்தான் காஷ்மீருக்குள் ஊடுருவியது. பாகிஸ்தான் ராணுவ உதவியுடன், பாகிஸ்தான் பழங்குடியின தீவிரவாதிகள் காஷ்மீருக்குள் புகுந்து பலாத்காரம் மற்றும் கொள்ளை சம்பவங்களில் ஈடுபட்டனர். இந்த ஊடுருவல்தான் இந்தியா-பாகிஸ்தான் போரின் தொடக்கம். அது இன்று வரை தொடர்ந்து நாட்டுக்கு பாதிப்பை ஏற்படுத்தி வருகிறது. 1947ம் ஆண்டு அக்டோபர் 26ம் தேதி, ஜம்மு காஷ்மீர், இந்தியாவுடன் முறைப்படி இணைந்தது. மறுநாள் அக்டோபர் 27ம் தேதி, இந்திய ராணுவ வீரர்கள் விமானம் மூலம் காஷ்மீர் சென்றனர். 1947ம் ஆண்டு அக்டோபர் 22ம் தேதி முதல், இந்திய ராணுவம் காஷ்மீர் செல்லும் வரையிலான நாட்களில் பயங்கர மோசமான சம்பவங்கள் காஷ்மீரில் நடந்தன. இதில் பலர் உயிரிழந்தனர். காஷ்மீர் மக்கள் பலரும் இதை எதிர்த்து போராடினர்.
காஷ்மீர் தீவிரவாதிகளின் கொடூர தாக்குதலின் சான்றுகள், காஷ்மீர் மக்கள் தைரியத்துடன் போராடியது, இந்திய ராணுவத்தின் வெற்றி ஆகியவை மக்களின் தெரிவிக்கப்பட வேண்டும். இதற்காக இந்த 2 நாள் கருத்தரங்கு மற்றும் கண்காட்சி ஸ்ரீநகரில் நடத்தப்படுகிறது.
இந்த கருத்தரங்கில், முக்கியமான அறிஞர்கள் மற்றும் நிபுணர்கள் கலந்து கொள்கின்றனர். பேராசிரியர்கள், முன்னாள் ராணுவ உயர் அதிகாரிகள் இதில் உரையாற்றுகின்றனர்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://pib.gov.in/PressReleasePage.aspx?PRID=1666325
மத்திய அமைச்சரவை
பருவநிலை மாற்றத்துக்கான ஐ.நா. வரம்பிற்குட்பட்ட மாநாட்டில் கியோட்டோ உடன்படிக்கையின் இரண்டாவது வாக்குறுதி கால வரம்பை ஏற்றுக் கொள்வதற்கு மத்திய அமைச்சரவை ஒப்புதல்
பசுமைஇல்ல வாயு வெளியேற்றத்தைக் கட்டுப்படுத்தும் வகையிலான கியோட்டோ உடன்படிக்கையின்கீழ், இரண்டாவது வாக்குறுதி கால வரம்பை ஏற்றுக் கொள்வதற்கு பிரதமர் திரு.நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில் ஒப்புதல் அளிக்கப்பட்டது. கியோட்டோ உடன்படிக்கையின் கீழ், இரண்டாவது வாக்குறுதி கால அளவு, 2012-ம் ஆண்டில் இறுதிசெய்யப்பட்டது. இதுவரை இரண்டாவது வாக்குறுதி கால அளவை 65 நாடுகள் ஏற்றுக் கொண்டுள்ளன.
வானிலை மாற்ற விவகாரங்களில் சர்வதேச அளவில் ஒருமித்த கருத்தை உறுதிப்படுத்துவதில் இந்தியா மிகவும் முக்கிய பங்கு வகித்துவருகிறது. இந்நிலையில், மத்திய அமைச்சரவையின் இந்த முடிவு, சுற்றுச்சூழல் பாதுகாப்பு மற்றும் வானிலையை எதிர்கொள்ளும் சர்வதேச நாடுகளின் செயல்பாடுகளுக்கு இந்தியா தலைமை வகிப்பதை வெளிப்படுத்துகிறது. கியோட்டோ உடன்படிக்கையை இந்தியா ஏற்றுக் கொள்வதன் மூலம், மற்ற வளரும் நாடுகளும் இதனை ஏற்றுக் கொள்வதை ஊக்குவிக்கும். இந்த வாக்குறுதியின் காலகட்டத்தில் செயல்படுத்தப்படும் தூய்மை மேம்பாட்டு வழிமுறை  திட்டங்களுடன் நீடித்த வளர்ச்சிக்கான நடவடிக்கைகளால், முதலீடுகளையும் இந்தியா ஈர்க்கும்.
வானிலை மாற்றத்துக்கான ஐக்கிய நாடுகள் வழிமுறை உடன்பாடு , சுற்றுச்சூழலில் பசுமை இல்ல வாயுக்கள் பரவலை, வானிலை அமைப்பில் குறைவான தாக்கத்தை ஏற்படுத்தும் அளவுக்கு வைத்திருக்க கோருகிறது. சுற்றுச்சூழலில் பசுமைஇல்ல வாயுக்கள் அதிக அளவில் இருப்பதற்கு வளர்ந்த நாடுகளே காரணம் என்பதை கியோட்டோ உடன்படிக்கை ஏற்றுக் கொள்கிறது. எனவே, வாயுவை கட்டுப்படுத்த வளர்ந்த நாடுகளுக்கு கட்டுப்பாடு விதிப்பதுடன், வளரும் நாடுகளுக்கு வளர்ந்த நாடுகள் நிதி ஆதாரங்களை வழங்குவதுடன், தொழில்நுட்பங்களை வழங்கவும் கியோட்டோ உடன்படிக்கை வழிவகை செய்கிறது. கியோட்டோ உடன்படிக்கையின்படி, இந்தியா போன்ற வளரும் நாடுகளுக்கு வாயுவை கட்டுப்படுத்துவதற்கு கட்டாய வரம்பு எதுவும் நிர்ணயிக்கப்படவில்லை.
பின்னணி
கியோட்டோ உடன்படிக்கை, 1997-ம் ஆண்டில் நிறைவேற்றப்பட்டது. முதலாவது வாக்குறுதி காலம் 2008-ம் ஆண்டு முதல் 2012-ம் ஆண்டு வரையானது ஆகும். டோஹாவில் 2012-ல் நடந்த மாநாட்டில், கியோட்டோ உடன்படிக்கையில், இரண்டாவது வாக்குறுதி காலத்தை  2013-ம் ஆண்டு முதல் 2020-ம் ஆண்டு வரை நிர்ணயிக்க திருத்தம் செய்யப்பட்டது. டோஹா சட்டத் திருத்தத்தின்படி, சுயவிருப்பம் என்ற வழிமுறைகளின் அடிப்படையில், வளர்ந்த நாடுகள் தங்களது வாக்குறுதிகளை செயல்படுத்தத் தொடங்கியுள்ளன.
2020-ம் ஆண்டுக்கு முந்தைய காலத்தில், வானிலை மாற்றத்துக்கான நடவடிக்கைகளை வளர்ந்த நாடுகள் மேற்கொள்ள வேண்டியதன் அவசியத்தை இந்தியா எப்போதுமே வலியுறுத்தி வருகிறது. இதுதவிர, உடன்பாட்டின் வழிமுறைகள் மற்றும் கொள்கைகள் அடிப்படையில் வானிலை நடவடிக்கைகளை வலியுறுத்தி வருகிறது. அதாவது, சமத்துவ கொள்கையை பின்பற்றுவது, பொதுவானது, அதேநேரத்தில், திறனுக்கு ஏற்ற வகையில் பொறுப்புகள் வேறுபாடு  என்பது போன்ற கொள்கைகளின்படி செயல்பட இந்தியா வலியுறுத்தி வருகிறது.
சுகாதாரம் மற்றும் குடும்ப நலத்துறை அமைச்சகம்
கடந்த 24 மணி நேரத்தில் 50 ஆயிரத்திற்கும் குறைவானவர்கள் மட்டுமே புதிதாக சிகிச்சை பெறுகின்றனர்
இந்தியாவில் கடந்த 24 மணி நேரத்தில் கொவிட்-19 நோய் தொற்றால், 50 ஆயிரத்திற்கும் குறைவாக 45,674 பேர் மட்டுமே சிகிச்சை பெற்று வருகின்றனர். கடந்த அக்டோபர் 15-ஆம் தேதியிலிருந்து சிகிச்சை பெறுவோரின் எண்ணிக்கை தொடர்ந்து குறைந்து வருகிறது.
புதிதாக சிகிச்சை பெறுபவர்களை விடவும் குணமடைவோரின் எண்ணிக்கை தொடர்ந்து அதிகரித்து வரும் நிலையில் 37-வது நாளாக இன்றும் இதே நிலை நீடிக்கிறது. கடந்த 24 மணி நேரத்தில் 49,082 பேர் குணமடைந்து வீடு திரும்பியுள்ளனர்.
தற்போது நாட்டில் 5,12,665 பேர் கொரோனா நோய் தொற்றுக்கு சிகிச்சை பெற்று வருகிறார்கள். இது நாட்டின் மொத்த பாதிப்பில் 6.03 சதவீதமாகும்.
இதுவரை 78,68,968 பேர் நோயிலிருந்து குணம் அடைந்துள்ளனர். நாட்டில் குணம் அடைந்தோர் விகிதம் 92.49 சதவீதமாக பதிவாகியுள்ளது.
கடந்த 24 மணி நேரத்தில் 559பேர் உயிரிழந்துள்ளனர்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்: https://pib.gov.in/PressReleasePage.aspx?PRID=1671168
-----
(
பிரதமர் அலுவலகம்
ஃபாக்ஸ்கான் தலைவர் திரு யங் லியூவுடன் பிரதமர் சந்திப்பு
பிரதமர் திரு நரேந்திர மோடி இன்று ஃபாக்ஸ்கான் தலைவர் திரு யங் லியூவை சந்தித்தார்.
பிரதமர் வெளியிட்டுள்ள ட்விட்டர் பதிவில்;
“ஃபாக்ஸ்கான் தலைவர் திரு யங் லியூவை சந்தித்ததில் மிக்க மகிழ்ச்சி. செமிகண்டக்டர்கள் உட்பட, இந்தியாவில் மின்னணு சாதன உற்பத்தி திறனை விரிவுபடுத்துவது என்ற அவர்களது திட்டத்தை நான் வரவேற்கிறேன். கரியமில வாயு வெளியேற்றம் இல்லாத நிலையை உருவாக்குவது என்ற நமது நிலைப்பாட்டிற்கு ஏற்ப, மின்சார வாகனங்கள் உற்பத்திக்கு நாம் ஊக்கமளிப்போம்” என்று தெரிவித்துள்ளார்.
மேலும் விவரங்களுக்கு இந்த ஆங்கில செய்திக்குறிப்பை காணவும்: https://pib.gov.in/PressReleasePage.aspx?PRID=1836510
."
பிரதமர் அலுவலகம்
சபர்கந்தாவின் சபர் பால்பண்ணையில் பல்வேறு திட்டங்களின் துவக்க நிகழ்ச்சியில் பிரதமரின் உரை
குஜராத் முதல்வர் திரு புபேந்திர பாய் பட்டேல் அவர்களே, எனது நாடாளுமன்ற நண்பரும் குஜராத் பாரதிய ஜனதா கட்சியின் தலைவருமான திரு சி.ஆர். பாட்டில் அவர்களே, குஜராத் சட்டமன்ற துணை சபாநாயகர் திரு ஜேதாபாய் அவர்களே, அமைச்சர்களே, சட்டமன்ற, நாடாளுமன்ற உறுப்பினர்களே, சகோதர, சகோதரிகளே!
சபர் பால்பண்ணை இன்று மேலும் விரிவடைந்துள்ளது. கோடிக்கணக்கான ரூபாய் மதிப்பிலான புதிய திட்டங்கள் இங்கு அமைக்கப்படுகின்றன. சபர் பால்பண்ணை பற்றி பேசும்போது பூராபாய் அவர்களை நினைவுகூராமல் இருக்க முடியாது. பல தசாப்தங்களுக்கு முன்பு பூராபாய் பட்டேல் மேற்கொண்ட முன்முயற்சிகள் இன்று லட்சக்கணக்கானோரின் வாழ்வை மாற்றி அமைக்க உதவுகின்றன.
நண்பர்களே,
குஜராத்தில் நீர்ப் பாசன வசதிகள் மேம்படுத்தப்பட்டதன் வாயிலாக விவசாயத்தில் நாம் பெருமளவு முன்னேற்றம் அடைந்ததோடு, கால்நடை பராமரிப்பும், பால் வளமும் மிகப்பெரிய சக்திகளாக உருவாகின. பால்பண்ணைகள், பொருளாதாரத்திற்கு நிலைத்தன்மை அளித்து, பாதுகாப்பை வழங்கியதுடன், புதிய வேலைவாய்ப்புகளையும் ஏற்படுத்தின.
கால்நடைகளுக்கு ஆயுர்வேத மருந்துகள் மூலம் சிகிச்சை அளிக்கும் முயற்சி பாராட்டுக்குரியது. குஜராத் மாநிலத்தில் கடந்த இரண்டு தசாப்தங்களில் ஏற்படுத்தப்பட்டுள்ள அமைப்பு முறைகளால் இன்று மிகச்சிறந்த பலன்கள் கிடைக்கின்றன. குஜராத்தின் பால் சந்தை தற்போது ரூ. 1 லட்சம் கோடியை எட்டியுள்ளது.
இந்த மாநிலத்தில் 10000 வேளாண் உற்பத்தியாளர் நிறுவன அமைப்புகளை அமைக்க நடவடிக்கை மேற்கொண்டு வருகிறோம். இதன் மூலம் உணவு பதப்படுத்துதல், மதிப்பு சார்ந்த ஏற்றுமதி மற்றும் விநியோகச் சங்கிலி ஆகியவற்றுடன் சிறு விவசாயிகள் நேரடியாக இணைக்கப்படுவார்கள்.
சகோதர, சகோதரிகளே,
கடந்த எட்டு ஆண்டுகளில் மத்திய அரசு மேற்கொண்ட முயற்சிகளால் குஜராத் உள்ளிட்ட நாட்டின் பல்வேறு பகுதிகளில் விவசாயிகளின் வருமானம் அதிகரித்துள்ளது. நிலம் இல்லாத விவசாயிகளும் குறைவான நிலம் கொண்ட விவசாயிகளும் மிக அதிக வருவாயை ஈட்டினார்கள். கதர் மற்றும் கிராம தொழில்கள், இதற்கு ஒரு சிறந்த உதாரணம். கதர் மற்றும் கிராமத் தொழில்களின் வருவாய் முதன் முறையாக ரூ. 1 லட்சம் கோடியைக் கடந்தது. அதேபோல தேன் உற்பத்தி, 2014-ஆம் ஆண்டிற்கு முன்பு இருந்ததை விட கடந்த எட்டு ஆண்டுகளில் வெகுவாக உயர்ந்துள்ளது.
சபர்கந்தா இன்று எனக்கு வழங்கிய மரியாதையும், தாய்மார்கள் மற்றும் சகோதரிகளின் ஆசிகளும் தான் எனக்கு ஆற்றல் அளிக்கின்றன. உங்கள் அனைவருக்கும் மனமார்ந்த நன்றி.
மிக்க நன்றி!
பொறுப்புத்துறப்பு: இது பிரதமர் உரையின் தோராயமான மொழிபெயர்ப்பாகும். பிரதமர் தமது உரையை இந்தியில் வழங்கியிருந்தார்.
சமூக நிதி மற்றும் அதிகாரமளித்தல் அமைச்சகம்
ஆரோக்கியமான உடல், நிலையான மனம், ஒருமித்த உணர்வு என்பவை யோகாவின் சாராம்சம்: மத்திய இணையமைச்சர் ஏ நாராயணசாமி
ஆரோக்கியமான உடல், நிலையான மனம், ஒருமித்த உணர்வு என்பவை யோகாவின் சாராம்சம் என்று மத்திய சமூக நீதி மற்றும் அதிகாரமளித்தல் துறை இணையமைச்சர் திரு ஏ நாராயணசாமி தெரிவித்துள்ளார்.
சர்வதேச யோகா தினத்தையொட்டி மாமல்லபுரம் கடற்கரை கோயில் அருகே நடைபெற்ற யோகா நிகழ்ச்சியை இன்று  தொடங்கிவைத்து உரையாற்றிய அமைச்சர், தியானம், கர்மா, பக்தி ஆகியவற்றின் கலவையாக யோகா விளங்குகிறது என்றார்.
பிரதமர் திரு நரேந்திர மோடியின் மகத்தான முயற்சியால் இந்தியாவின் பெருமை மிகு பாரம்பரிய யோகா 2014 டிசம்பர் 11 அன்று ஐக்கிய நாடுகள் சபையின் அங்கீகாரத்தை பெற்றது. இந்நாளில் ஒவ்வொரு ஆண்டும் ஜூன் 21 சர்வதேச யோகா தினமாக கடைப்பிடிக்கப்படும் என்று அறிவிக்கப்பட்டது. இதனால் இந்தியாவின் யோகா சர்வதேச அங்கீகாரத்தை பெற்றது என்றும் அமைச்சர் கூறினார்.
இந்த ஆண்டு சுதந்திரத்தின் 75 வது ஆண்டு பெருவிழா கொண்டாடப்படும் நிலையில், நாடு முழுவதும் வரலாற்று சிறப்புமிக்க 75 இடங்களில் யோகா நிகழ்ச்சி நடத்தப்படுகிறது. இந்த வகையில், உலக பிரசித்தி பெற்ற மாமல்லபுரத்தில் திரளான மக்கள் பங்கேற்புடன் யோகா பயிற்சி நடைபெறுகிறது என்று அவர் குறிப்பிட்டார். மனிதகுலத்திற்கான யோகா என்பது இந்த ஆண்டு சர்வதேச யோகா தினத்தின் மையப்பொருள் என்று கூறிய அவர், மக்களிடையே கருணை, இரக்கம், ஒருமைப்பாடு, உடல் ஆரோக்கியம், மனநலம் போன்றவற்றை உருவாக்குவது இந்த மையப்பொருளின் நோக்கமாகும் என்றார்.
நாட்டின் முதன்மை சேவகராக கடந்த எட்டு ஆண்டுகளாக திரு நரேந்திர மோடி ஓய்வின்றி உழைத்து வருகிறார். அவரது உழைப்புக்கு உறுதுணையாக உடல் ஆரோக்கியம் இருப்பதற்கான ரகசியம் யோகா பயிற்சி என்று அமைச்சர் திரு நாராயணசாமி தெரிவித்தார். நவீன கால வாழ்க்கை முறையால் ஏற்படும் மன அழுத்தம் உள்ளிட்ட பல்வேறு நோய்களுக்கு தீர்வாக யோகா பயிற்சி அமைகிறது என்றும் அவர் கூறினார்.
தேசிய சித்தா நிறுவனத்தின் ஆதரவுடன் மத்திய சமூக நீதி மற்றும் அதிகாரமளித்தல் துறையால் நடத்தப்பட்ட இந்த நிகழ்ச்சியில் சித்தா நிறுவனத்தின் இயக்குனர் திருமதி ஆர் மீனாகுமாரி, சென்னை கலங்கரை விளக்கம் மற்றும் விளக்குக் கலங்கள் இயக்குனரக இயக்குனர் திரு கார்த்தி்க் செஞ்சுடர், செங்கல்பட்டு மாவட்ட ஆட்சியர் திரு ராகுல் நாத் உள்ளிட்டோர் கலந்துகொண்டனர்.
பிரதமர் அலுவலகம்
தீபாவளி வாழ்த்து தெரிவித்த உலக நாடுகளின் தலைவர்களுக்கு பிரதமர் நன்றி
இங்கிலாந்து பிரதமர் திரு.போரிஸ் ஜான்சன், இஸ்ரேல் பிரதமர் திரு.பெஞ்சமின் நெதன்யாஹு, அமெரிக்க அதிபர் திரு.டொனால்டு டிரம்ப், கனடா பிரதமர் திரு.ஜஸ்டின் ட்ரூடோ, இஸ்ரேல் அதிபர் திரு.ரூவன் ரிவ்லின், சிங்கப்பூர் பிரதமர் திரு.லீ சீன் லூங், அமெரிக்க துணை அதிபர் திரு.மைக் பென்ஸ் உட்பட, தீபாவளிப் பண்டிகையை முன்னிட்டு மக்களுக்கு வாழ்த்துத் தெரிவித்த உலக நாடுகளின் தலைவர்களுக்கு பிரதமர் திரு.நரேந்திர மோடி நன்றி தெரிவித்துள்ளார்.
நரேந்திர மோடி
✔@narendramodi
பிரதமர் போரிஸ் ஜான்சன் தீபாவளியின் சாராம்சத்தை மிகச் சிறப்பாக எடுத்துரைத்துள்ளார். தீபாவளி நம் அனைவரையும் ஒருங்கிணைப்பதை நான் முழுமையாக ஏற்றுக் கொள்கிறேன். பிரிட்டன்வாழ் இந்திய சமுதாயத்தினரின் பங்களிப்பை சிறப்பாக எடுத்துக் கூறியதற்காக அவருக்கு நன்றி செலுத்துகிறேன். @BorisJohnson
இந்த பண்டிகை காலத்தில் சமோசாக்கள் மற்றும் இனிப்புகளை அவரும் ருசித்திருப்பார் என நம்புகிறேன். https://twitter.com/BorisJohnson/status/1188190221302714369 …
நரேந்திர மோடி
✔@narendramodi
எனதருமை நண்பர் பிபி, உங்களது தீபாவளி வாழ்த்துக்களுக்கு நன்றி. உங்களுக்கும் வாழ்த்துகள்.
நரேந்திர மோடி
✔@narendramodi
எப்போதும் போல அமெரிக்க அதிபர் டொனால்டு டிரம்ப்பும் தீபாவளிப் பண்டிகையை மிகுந்த உற்சாகத்துடன் கொண்டாடியுள்ளார். அவருக்கு வாழ்த்துகள்.
தரணியெங்கும் ஒளிமயமாக திகழட்டும்.
Narendra Modi
✔@narendramodi
பிரதமர் ஜஸ்டின் ட்ரூடோவின் வாழ்த்துகள் கருத்தாழமிக்கவை.
தீபாவளி மற்றும் பந்தி சோர் திவாஸ் போன்ற பண்டிகைகள், அனைவரது வாழ்விலும் மகிழ்ச்சியையும், நல்ல ஆரோக்கியத்தையும் வழங்கட்டும்.
Narendra Modi
✔@narendramodi
அதிபர் ரூவியின் வாழ்த்துகளுக்கு மிக்க நன்றி. இந்த பண்டிகை காலம் நல்லிணக்கத்தையும், மகிழ்ச்சியையும் அதிகரிக்கச் செய்யட்டும்.
Narendra Modi
✔@narendramodi
பிரதமர் லீ சீன் லூங் அவர்களே, மிகுந்த நலமுடன் இருக்கிறேன்
சிங்கப்பூர்வாழ் பெருமைமிகு மக்கள் இந்தப் பண்டிகையை மிகுந்த உற்சாகத்துடன் கொண்டாடி இருப்பார்கள் என நான் நம்புகிறேன்.
Narendra Modi
✔@narendramodi
துணை அதிபர் பென்ஸ் அவர்களே, உங்களுக்கும் எனது வாழ்த்துகள்.
சுற்றுச்சூழல் மற்றும் வனத்துறை அமைச்சகம்
மாசு பிரச்னைக்கு தீர்வு காண, உயர் தொழில்நுட்ப நிறுவனங்களின் உதவியை நாடுகிறது தில்லி காற்று தர ஆணையம்
தேசிய தலைநகர் மண்டலத்தில்  உள்ள காற்று தர ஆணையம், மாசு பிரச்னைக்கு தீர்வு காணும் நடவடிக்கையில் இறங்கியுள்ளது. இணையதள வசதியுடன், முடிவை தெரிவிக்கும் கருவி  ஒன்றை உருவாக்க விரும்புகிறது. இந்த உபகரணம், பல இடங்களில் இருந்து மாசு குறித்த அம்சங்களை சேகரித்து, அதற்கான சிறந்த தீர்வுகள் அல்லது முடிவுகளை தெரிவிக்கும் அளவிற்கு, இந்த டிஎஸ்எஸ் கருவி இருக்கும்.
இந்த டிஎஸ்எஸ் கருவியை தயாரிப்பதற்கான பொறுப்பை, நாட்டில் உள்ள பிரபல தொழில்நுட்ப நிறுவனங்களின் நிபுணர் குழுவிடம் காற்று தர ஆணையம் ஒப்படைத்துள்ளது.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்: https://pib.gov.in/PressReleasePage.aspx?PRID=1691200
சாலைப் போக்குவரத்து மற்றும் நெடுஞ்சாலைத்துறை அமைச்சகம்
மும்பையில் நடைபெற்ற துறைமுகங்கள், கப்பல் போக்குவரத்து, சரக்குப்போக்குவரத்து குறித்த 11-வது ஈராண்டு சர்வதேச மாநாட்டில் மத்திய அமைச்சர் நிதின் கட்கரி உரையாற்றினார்
சூழலியலும், சுற்றுப்புற சூழலும் மத்திய அரசின் உயர் முன்னுரிமையாக உள்ளது என்றும் மாசுக் கட்டுப்பாட்டுக்கு பல வழிகள் பற்றி பரிசீலிக்கும் அரசு அதற்கேற்ப போர்க்கால அடிப்படையில், பல்வேறு திட்டங்களை செயல்படுத்தி வருவதாகவும் மத்திய சாலைப்போக்குவரத்து மற்றும் நெடுஞ்சாலைகள் துறை அமைச்சர் திரு நிதின் கட்கரி தெரிவித்துள்ளார். மும்பையில் இன்று நடைபெற்ற துறைமுகங்கள், கப்பல் போக்குவரத்து, சரக்குப்போக்குவரத்து குறித்த 11-வது ஈராண்டு சர்வதேச மாநாட்டில் அவர் உரையாற்றினார்.
நாட்டிற்கு மிக முக்கியமானது பொதுப்போக்குவரத்து என்றும், நாட்டின் மொத்த காற்று மாசுப்பாட்டில் சுமார் 40 சதவீதம் சாலைப்போக்குவரத்தால் ஏற்படுகிறது என்றும், இதனால் பொதுப்போக்குவரத்தை அதிகரிப்பது அவசியம் என்றும் அவர் குறிப்பிட்டார். இதற்காக மின்சாரப் பேருந்துகள், மின்சாரக் கார்கள், மின்சார ஸ்கூட்டர்கள் போன்றவை இயக்கப்படுகின்றன என்றும் அவர் கூறினார்.
மத்திய அரசின் முயற்சிகள் காரணமாக மாசு பிரச்சனை அடுத்த ஐந்து ஆண்டுகளில் பெருமளவு தீர்க்கப்படும் என்று அமைச்சர் நம்பிக்கைத் தெரிவித்தார். சரக்குப் போக்குவரத்திற்கு தற்போது 14 முதல் 16 சதவீதம் வரையுள்ள செலவை 2024 வாக்கில் 9 சதவீதமாகக் குறைக்க முயற்சி செய்யப்படுவதாகவும், சிறந்த சாலைகள் குறைந்த செலவு ஆகியவை வணிகத்தையும், தொழில் துறையையும் விரிவாக்க உதவும் என்றும் திரு நிதின் கட்கரி தெரிவித்தார்
தேர்தல் ஆணையம்
கோவிட் 19 தொற்று காரணமாக மாநிலங்களவை தேர்தல் மீண்டும் தள்ளிவைப்பு: இந்தியத் தேர்தல் ஆணையம்
தற்போது நிலவும் எதிர்பாராத, சுகாதார அவசரநிலை காரணமாக, இந்திய தேர்தல் ஆணையம், மக்கள் பிரதிநிதித்துவ சட்டம் 1951 பிரிவு 153 மற்றும் இந்திய அரசியல் சாசனம் பிரிவு 324 ன் படி, ஏழு மாநிலங்களில் 18 இடங்களுக்கான மாநிலங்களவை உறுப்பினர்கள் தேர்தலை ஒத்திவைத்துள்ளது.
கோவிட் 19 தொற்று காரணமாக நிலவும் தற்போதைய, எதிர்பாராத, சுகாதார நெருக்கடி நிலையைக் கருத்தில் கொண்டு, ஆணையம், தற்போதைய நிலைமைகளை எல்லா விவரங்களையும் சூழல்களையும் கணக்கில் எடுத்துக்கொண்டு மீண்டும் பரிசீலித்தது. பொதுமக்களின் பாதுகாப்பை பராமரிப்பதற்காகவும், சுகாதாரக் கேடு விளையாமல் இருப்பதற்காகவும் விதிக்கப்பட்டுள்ள கட்டுப்பாடுகளின் காரணமாக, தற்போதைய சூழலில் தேர்தல் நடவடிக்கைகளை தொடர்வது சாத்தியமாக இருக்காது என்று முடிவெடுத்துள்ளது.
இந்தத் தேர்தல்களில் போட்டியிடும் வேட்பாளர்களின் பட்டியல், தேர்தல் தொடர்பான மீதமுள்ள செயல்பாடுகளுக்கு, ஏற்கனவே வெளியிட்டதுபோல், அறிக்கைகளில் குறிப்பிட்டுள்ளபடி நீடிக்கும்.
தற்போதைய நிலைமைகளைப் பரிசீலித்த பிறகு, இரண்டாண்டுகளுக்கு ஒரு முறை நடைபெறும் இந்த தேர்தல் மற்றும் வாக்கு எண்ணும் பணிகளுக்கான, புதிய தேதி பின்னர் அறிவிக்கப்படும்.
(Visitor Counter : 123
குடியரசுத் துணைத் தலைவர் செயலகம்
கேரள வெள்ள நிவாரணத்திற்கு தாராளமாக நிதி வழங்க முன்வருமாறு எம்.பி.க்களுக்கு மாநிலங்களவை மற்றும் மக்களவைத் தலைவர்கள் வேண்டுகோள்
குடியரசுத் துணைத் தலைவரும், மாநிலங்களவைத் தலைவருமான திரு. எம். வெங்கையா நாயுடு மற்றும் மக்களவைத் தலைவர் திருமதி. சுமித்ரா மஹாஜன் ஆகியோர், கேரள வெள்ள நிவாரணப் பணிகளுக்குத் தங்களது ஒருமாத ஊதியத்தை வழங்கியுள்ளனர்.
கேரள வெள்ள பாதிப்பு மிக மோசமானது என்பதால், நிவாரணம் மற்றும் மறுசீரமைப்புப் பணிகளுக்காக நாடாளுமன்ற உறுப்பினர்களும் தங்களது ஒருமாத ஊதியத்தை வழங்குவது குறித்தும், தொகுதி மேம்பாட்டு நிதியிலிருந்து தாராளமாக நிதியுதவி வழங்குவது குறித்தும் பரிசீலிக்குமாறு மாநிலங்களவைத் தலைவரும், மக்களவைத் தலைவரும் வேண்டுகோள் விடுத்துள்ளனர். மக்களவைத் தலைவர் திருமதி. சுமித்ரா மஹாஜன், குடியரசுத் துணைத் தலைவரை இன்று மாலை  அவரது இல்லத்தில் சந்தித்துப் பேசிய பிறகு, இருவரும் கூட்டாக இந்த வேண்டுகோளை விடுத்துள்ளனர்.
முன்னதாக, திரு. எம். வெங்கையா நாயுடு, நாடாளுமன்ற உறுப்பினர் தொகுதி மேம்பாட்டு நிதிக் குழுவின் தலைவரும், மாநிலங்களவைத் துணைத் தலைவருமான திரு. ஹரிவன்சுடன் ஆலோசனை நடத்தியதுடன், தற்போது கேரளாவில் உள்ள மாநிலங்களவையின் முன்னாள் துணைத்தலைவர் திரு. பி.ஜே. குரியனையும் தொடர்பு கொண்டு வெள்ளப் பாதிப்பு நிலவரம் குறித்து கேட்டறிந்தார்.
---------
(Visitor Counter : 61
சிறப்பு சேவைகள் மற்றும் கட்டுரைகள்
பிஎஸ்என்எல் நிலம் மற்றும் கட்டிடங்களின் மின்-ஏலம்
பிஎஸ்என்எல் தமிழ்நாடு வட்டம், ஐந்து நிலத் தொகுப்புகளின் மின்-ஏலத்திற்கான இ-டெண்டரைத் தொடங்கியுள்ளது. இதற்கான செய்தித்தாள் விளம்பரம் வெகு விரைவில் வெளியிடப்படும். தமிழ்நாடு மற்றும் புதுச்சேரியில் உள்ள கீழ்க்கண்ட உபரி நிலங்கள் மற்றும் கட்டிடங்களை மின் ஏலம் மூலம் விற்பனை செய்ய உத்தேசிக்கப்பட்டுள்ளது.
- சென்னை அண்ணா சாலையில் உள்ள டின்ரோஸ் தொலைபேசி இணைப்பகம் 
- தொலைபேசி இணைப்பு மற்றும் எஸ்க்யூ  வளாகம், உடுமலைப்பேட்டை 
- மைக்ரோவேவ் கட்டிட வளாகம், மேட்டுப்பாளையம், கோயம்புத்தூர் 
- டிடிஓ  வளாகம், விழுப்புரம் 
- கோ ஆக்சியல் வளாகம், புதுச்சேரி 
ஆர்வமுள்ள ஏலதாரர்கள் https://www.mstcecommerce.com/auctionhome/propertysale/index.jsp என்ற எம்எஸ்டிசி  இணையதளத்தைப் பார்வையிடலாம்.
மேலும் ஆர்எஃப்பி  மற்றும் பிற ஆவணங்களை https://www.bsnl.co.in/opencms/bsnl/BSNL/virtual_dataroom என்ற
பிஎஸ்என்எல்  இணையதளத்தில் பார்க்கலாம்.
ஆன்லைன் ஏலக் கேட்பை சமர்ப்பிப்பதற்கான கடைசி தேதி 17.08.2023 அன்று பிற்பகல் 03:00 மணி ஆகும்.
மேலே உள்ள சொத்துக்கள் முதன்மையான இடத்தில் அமைந்துள்ளன மற்றும் பிரதான சாலைப் பகுதிகளில் இருக்கின்றன. மேலும், ஏலத்தில் ஈடுபடவிருக்கும் ஏலதாரர்களுக்கு வில்லங்கங்கள் மற்றும் மறைமுக செலவுகள் இல்லாமல் பிரதான சொத்துக்களை வாங்க இது மிகப்பெரிய வாய்ப்பாக இருக்கும்.